Source: http://www.consilium.europa.eu/mt/meetings/european-council/2017/04/29/
Timestamp: 2017-12-17 13:51:57+00:00
Document Index: 1314674

Matched Legal Cases: ['Art. 50', 'Art. 50', 'Art. 50', 'Art. 50', 'Art. 50', 'Art. 50', 'Art. 50', 'Art. 50', 'Art. 50']

Kunsill Ewropew Straordinarju (Art. 50), 29/04/2017 - Consilium
Kunsill Ewropew Straordinarju (Art. 50), 29/04/2017
Share Facebook Twitter Abbona għal-laqgħat
Inkiteb biex tirċievi aġġornamenti dwar din il-laqgħa u laqgħat simili. Agħżel is-suġġett(i) u l-entità li jinteressawk
Siltiet video mill-Kunsill Ewropew Straordinarju (Art. 50)
Aġenda proviżorja, Kunsill Ewropew Straordinarju (Art. 50), 29 ta’ April 2017
Programm indikattiv għall-media
Arranġamenti prattiċi dwar iċ-ċentru għall-istampa
Ittra ta' stedina mill-President Donald Tusk lill-membri tal-Kunsill Ewropew (Artikolu 50), 28 ta' April 2017
Il-Kunsill Ewropew Straordinarju (Artikolu 50), f'format ta' UE 27, adotta l-linji gwida għan-negozjati dwar il-Brexit.
Linji gwida tal-Kunsill Ewropew (Art. 50) għan-negozjati dwar il-Brexit, 29/04/2017
“Irrid nenfasizza l-għaqda eċċezzjonali tas-27 mexxejja kollha dwar il-linji gwida għan-negozjati tagħna mar-Renju Unit. (...) Issa għandna appoġġ unanimu minn kull wieħed mis-27 stat membru u mill-istituzzjonijiet tal-UE, li jagħtina mandat politiku b'saħħtu għal dawn in-negozjati.”
Il-President Donald Tusk fil-konferenza stampa wara s-summit
Il-linji gwida ser jiddefinixxu l-qafas għan-negozjati u jiddeterminaw il-pożizzjonijiet u l-prinċipji ġenerali tal-UE matul it-taħditiet. Il-Kunsill Ewropew ser jaġġorna l-linji gwida kif meħtieġ waqt li jkunu għaddejjin in-negozjati.
Prinċipji fundamentali
Fil-linji gwida, il-Kunsill Ewropew jiddikjara li l-UE27 ser iżżomm unita u taġixxi bħala entità waħda matul in-negozjati. Il-mexxejja:
itennu x-xewqa tagħhom li jkollhom ir-Renju Unit bħala sieħeb qrib
itennu li kwalunkwe ftehim futur jeħtieġ ikun ibbażat fuq bilanċ ta' drittijiet u obbligi u jiżgura kondizzjonijiet ekwivalenti għal kulħadd
jisħqu li l-integrità tas-suq uniku trid tiġi ppreservata, li jfisser li l-erba' libertajiet ma jistgħux jinfirdu u dan jeskludi l-possibbiltà li wieħed jagħżel biss dak li jaqbillu
jiddikjaraw li stat li mhux membru ma jistax igawdi l-istess drittijiet u benefiċċji bħal stat membru
"In-negozjati skont l-Artikolu 50 TUE ser jitmexxew bi trasparenza u bħala pakkett wieħed. Skont il-prinċipju li xejn mhu miftiehem sakemm ikun miftiehem kollox, ma jistax jiġi konkluż ftehim separat dwar elementi individwali."
Linji gwida tal-Kunsill Ewropew (Art. 50) għan-negozjati dwar il-Brexit
Approċċ f'fażijiet
Il-kapijiet ta’ stat u ta’ gvern qablu li l-ewwel fażi tan-negozjati għandu jkollha l-għan li:
tipprovdi kemm jista' jkun possibbli ċarezza u ċertezza tad-dritt
tistabbilixxi l-mod kif ser jinħall l-irbit tar-Renju Unit mal-UE
Il-Kunsill Ewropew ser isegwi l-progress mill-qrib u jiddetermina meta jkun inkiseb progress biżżejjed sabiex in-negozjati jgħaddu għall-fażi li jmiss.
Ftehim dwar relazzjonijiet futuri bejn l-UE u r-Renju Unit jista' jiġu konkluż biss ladarba r-Renju Unit ikun sar pajjiż terz. Madankollu, il-mexxejja ddikjaraw li lesti, matul it-tieni fażi tan-negozjati, jibdew diskussjonijiet preliminari u preparatorji dwar il-qafas għar-relazzjonijiet futuri.
Il-perjodu ta' sentejn stabbilit fl-Artikolu 50 jintemm fid-29 ta' Marzu 2019.
Ħruġ ordnat
"Iċ-ċittadini li bnew ħajjithom abbażi tad-drittijiet li jirriżultaw mis-sħubija Brittanika fl-UE qed jiffaċċjaw il-prospett li jitilfu dawk id-drittijiet. (...) F'dan il-kuntest, jinħtieġ li nipproċedu b'approċċ f'fażijiet u nagħtu prijorità lil ħruġ ordnat."
Il-Kunsill Ewropew saħaq dwar l-importanza tal-ħarsien tad-drittijiet taċ-ċittadini li jiġu affettwati mill-Brexit. Huwa enfasizza l-ħtieġa li jiġi evitat vojt ġuridiku għan-negozji, u rrefera għal saldu finanzjarju wieħed li għandu jiżgura li l-UE u r-Renju Unit jirrispettaw l-obbligi tagħhom.
Minħabba ċ-ċirkostanzi uniċi fuq il-gżira tal-Irlanda, il-Kunsill Ewropew enfasizza l-ħtieġa ta' appoġġ għall-Ftehim tal-Ġimgħa l-Kbira u l-proċess ta’ paċi fl-Irlanda ta’ Fuq.
"Ser ikunu meħtieġa soluzzjonijiet flessibbli u immaġinattivi, inkluż l-għan li tiġi evitata fruntiera fiżika, waqt li tiġi rrispettata l-integrità tal-ordni legali tal-Unjoni."
Prinċipju ta' kooperazzjoni leali
Sal-mument li jħalli l-Unjoni, ir-Renju Unit jibqa' membru sħiħ tal-UE, soġġett għad-drittijiet u l-obbligi kollha stabbiliti fit-Trattati u skont id-dritt tal-UE. Il-ħidma kollha tal-UE jeħtieġ li tkompli tipproċedi kemm jista' jkun mingħajr xkiel bħala 28, u n-negozjati mar-Renju Unit ser jinżammu separati mill-ħidma tal-Unjoni li tkun għaddejja, u m'għandhomx ixxekklu l-progress tagħha.
Wara l-adozzjoni tal-linji gwida mill-Kunsill Ewropew u abbażi ta’ rakkomandazzjoni mill-Kummissjoni, fit-22 ta' Mejju 2017 il-Kunsill Affarijiet Ġenerali huwa mistenni:
jawtorizza l-ftuħ tan-negozjati
jinnomina l-Kummissjoni bħala n-negozjatur tal-UE
jadotta direttivi ta’ negozjati (mandat dettaljat għall-Kummissjoni)
Fid-29 ta' Marzu 2017, ir-Renju Unit innotifika formalment lill-Kunsill Ewropew bl-intenzjoni tiegħu li jħalli l-UE.
"Jiddispjaċina li r-Renju Unit ser jitlaq mill-Unjoni Ewropea, iżda aħna lesti għall-proċess li issa ser ikollna nsegwu. (...) F’dawn in-negozjati l-Unjoni ser taġixxi bħala entità waħda u tħares l-interessi tagħha. L-ewwel prijorità tagħna ser tkun li nnaqqsu kemm jista' jkun l-inċertezza maħluqa bid-deċiżjoni tar-Renju Unit għaċ-ċittadini, in-negozji u l-istati membri tagħna."
Dikjarazzjoni tal-Kunsill Ewropew, 29 ta' Marzu 2017
Brexit (informazzjoni kuntestwali)
Toggle navigation Tagħrif dwar il-laqgħa
Laqgħa nru #id29042017
Toggle navigation Stqarrijiet għall-istampa
Kummenti mill-President Donald Tusk dwar il-Kunsill Ewropew Straordinarju (Art. 50) tad-29 ta' April 2017
29/04/2017, 17:00
29/04/2017, 13:50
Kummenti mill-President Donald Tusk qabel il-Kunsill Ewropew Straordinarju (Art. 50) tad-29 ta' April 2017
29/04/2017, 10:30
Ittra ta' stedina mill-President Donald Tusk lill-membri tal-Kunsill Ewropew (Artikolu 50)
28/04/2017, 09:30
Toggle navigation Tagħrif għall-istampa
Konferenza stampa wara l-Kunsill Ewropew Straordinarju (Art. 50)
Angela Merkel u Joseph Muscat
Juha Sipilä u Stefan Löfven
Enda Kenny u Mark Rutte
Dikjarazzjoni mal-wasla minn Michel Barnier
Kummenti mal-wasla mill-President tal-Kunsill Ewropew
Dikjarazzjoni mal-wasla minn François Hollande
Miro Cerar u Donald Tusk
Clip dwar il-Brexit
Kunsill Ewropew: Laqgħat oħra
Aġġornat l-aħħar fi 06/11/2017